喺廿世紀之前，注意力主要係哲學（尤其係心靈哲學）嘅範疇，所以早期有關注意力方面嘅發現好多都係由哲學家做嘅，例如 16 世紀嘅西班牙思想家祖安·路易斯·必比（Juan Luis Vives）就曾經俾人譽為現代心理學之父，因為必比曾經喺佢嘅著作入面討論過「一個人愈係留心睇一個刺激，佢就愈有可能會記得嗰個刺激」呢一點，而必比亦都係史上第一個提倡應該用實證方法研究人類行為嘅。